POROČILO O IZVEDBI EKO NAČRTA

Kot smo navedli v EKO načrtu, smo na Srednji šoli za lesarstvo Šolskega centra Škofja Loka z zasledovanjem porabe električne energije in vode ter s sprotnim ozaveščanjem skušali vplivati na zmanjšanje porabe električne energije in vode na šoli, hkrati smo poskušali ugotoviti vzroke za večja nihanja in jih odpraviti.

Pri tem so dijaki od novembra do konca marca odčitavali porabo električne energije in vode v stavbi na Trati ( na Kidričevi ulici), kjer so poleg običajnih porabnikov (luči, računalniki, projektorji, manj energetsko zahtevni pripomočki za eksperimentalni pouk…) še delavnice, v katerih dijaki uporabljajo tako mala ročna orodja kot več strojev z večjo porabo energije pri obratovanju, ki morajo biti opremljeni tudi z odsesavanjem, kar tudi zahteva določeno količino energije. Pouk poleg tega (zaradi Športne dvorane Poden, kjer se izvaja pouk športne vzgoje) poteka tudi na lokaciji Šolski Center (na naslovu Podlubnik 1b, v nadaljevanju na Centru).

Že ob tem so dijaki nekatera vidna mesta opremili z nalepkami, ki so opozarjale na zmernost v prometu, pazljivost pri uporabi električnega toka in vode ali enostavno opozarjala na aktivnosti, s katerimi posameznik lahko vpliva na svoj ogljični odtis.

V okviru EKOdne (ki smo ga izvedli danes) smo z EKOninjami pripravili predavanje za dijake oddelkov, ki so imeli pouk v stavbi na Trati (109 od 175 dijakov) – predavanje so pod nadzorom najprej mentorice, nato pod nadzorom drugih učiteljev, izvedli EKOninje.

Odčitki so navedeni v spodaj prikazanih tabelah:

1. Poraba vode:

|  |  |  |
| --- | --- | --- |
| Mesec, leto | Poraba vode v m3 | Opombe |
| November, 2014 | 63 | Na šoli povprečno 3 dni na teden prisotnih 144 od 175 dijakov (1 oddelek na praksi pri delodajalcih) |
| December, 2014 | 59 | Na šoli povprečno 3 dni na teden prisotnih 156 od 175 dijakov (1 oddelek na praksi pri delodajalcih, 2 delovna dneva manj kot v novembru) |
| Januar, 2015 | 62 | Na šoli povprečno 3 dni na teden prisotnih 156 od 175 dijakov (1 oddelek na praksi pri delodajalcih) |
| Februar, 2015 | 64 | Na šoli povprečno 3 dni na teden prisotnih 144 od 175 dijakov (1 oddelek na praksi pri delodajalcih, v tem mesecu imajo dijaki v povprečju vsaj en dan interesnih dejavnosti, poteka informativni dan – 2 dneva, mesec ima zaradi počitnic 5 manj delovnih dni od prejšnjega meseca) |
| Marec, 2015 | 72 | Na šoli povprečno 3 dni na teden prisotnih 140 od 175 dijakov (2 oddelka na praksi pri delodajalcih, v nekaterih oddelkih potekajo interesne dejavnosti – izven šole) |

Poleg navedenega so na šoli občasno potekali tudi tehnični dnevi – na tak dan je bilo na šoli različno število dodatnih udeležencev, prav tako je bilo povečano število ljudi v stavbi 13. in 14. 2., ko je potekal informativni dan. Vse navedeno otežkoča izračun porabe vode na osebo v navedenih mesecih, kar bi edino dalo realno sliko o zmanjšanju porabe vode.

1. Poraba električne energije:

(opomba mentorja: glede na velikost odčitanih oz. iz odčitkov izračunanih vrednosti se bojim, da so EKOninje spregledali decimalne vrednosti pri odčitku, saj se mi zdi poraba kljub uporabi lesno obdelovalnih strojev z visoko porabo zelo velika; ker pa so zadnje odčitke izvedli konec marca in mi šele danes dali zbir odčitkov, nisem mogli preveriti utemeljenosti mojih sumov. Podala bom vrednosti, kakršne so mi predali.)

|  |  |  |
| --- | --- | --- |
| Mesec, leto | Poraba električne energije v kWh | Opombe |
| November, 2014 | 571192 | Na šoli povprečno 3 dni na teden prisotnih 144 od 175 dijakov (1 oddelek na praksi pri delodajalcih), po podatkih lokalne meteorološke postaje povprečna zunanja temperatura na Trati 7,70C. |
| December, 2014 | 613855 | Na šoli povprečno 3 dni na teden prisotnih 156 od 175 dijakov (1 oddelek na praksi pri delodajalcih), en oddelek od prisotnih 5 dni intenzivno uporablja stroje v šolskih delavnicah, 2 delovna dneva manj kot v novembru) ), po podatkih lokalne meteorološke postaje povprečna zunanja temperatura na Trati 2,60C. |
| Januar, 2015 | 589962 | Na šoli povprečno 3 dni na teden prisotnih 156 od 175 dijakov (1 oddelek na praksi pri delodajalcih), en oddelek od prisotnih 5 dni intenzivno uporablja stroje v šolskih delavnicah, en oddelek od prisotnih intenzivno uporablja stroje v delavnicah 10 dni) ), po podatkih lokalne meteorološke postaje povprečna zunanja temperatura na Trati 1,60C. |
| Februar, 2015 | 595441 | Na šoli povprečno 3 dni na teden prisotnih 144 od 175 dijakov (1 oddelek na praksi pri delodajalcih, v tem mesecu imajo dijaki v povprečju vsaj en dan interesnih dejavnosti, poteka informativni dan – 2 dneva, mesec ima zaradi počitnic 5 manj delovnih dni od prejšnjega meseca) ), po podatkih lokalne meteorološke postaje povprečna zunanja temperatura na Trati 1,20C. |
| Marec, 2015 | 638831 | Na šoli povprečno 3 dni na teden prisotnih 140 od 175 dijakov (2 oddelka na praksi pri delodajalcih, 1 oddelek 5 dni intenzivno uporablja stroje v delavnicah, 1 oddelek 10 dni intenzivno uporablja stroje v delavnicah, v nekaterih oddelkih potekajo interesne dejavnosti – izven šole) ), podatki lokalne meteorološke postaje podatki za povprečno zunanjo temperaturo na Trati še niso znani. |

Poleg navedenega so na šoli občasno potekali tudi tehnični dnevi – na tak dan je bilo na šoli različno število dodatnih udeležencev, ki so uporabljali sicer enostavnejša ERO za obdelavo lesa, prav tako je bila povečana poraba električne energije (demonstracija dela na nekaterih strojih) 13. in 14. 2., ko je potekal informativni dan. Vse navedeno otežkoča izračun porabe električne energije na osebo v navedenih mesecih, kar bi edino dalo realno sliko o zmanjšanju porabe.

Kljub temu, da iz odčitkov niso mogli ugotoviti, ali so dijaki in zaposleni na šoli varčevali z vodo in energijo po priporočilih EKOninj so na podlagi lastnih izkušenj in opažanj EKOninje ( Luka Čelik, Luka Rogelj, Luka Kavčič, Martin Košnjek, Nejc Varl) podali naslednje možnosti dodatnega varčevanja:

1. Z vodo: - dijaki bolj vestno in temeljito zapirajo vodo,

- čistilke delajo z manj vode (?), v kuhinji (op. Mentorja: imamo v bistvu

jedilnico, a je opremljena z vodo) se voda zapira, ko se je ne rabi,

- spremeni se senzor na pisoarjih (splakovanje več pisoarjev, preobčutljiv

senzor, prepogosto splakovanje)

1. Z energijo: - Učitelji in dijaki redno in vestno izklapljajo računalnike, luči, klimatske

naprave, ko se jih ne rabi,

* stroje v delavnici se izklaplja, ko se jih ne uporablja,
* radiatorji (kljub kurilni napravi, v kateri sežigamo lastne lesne odpadke) naj delujejo le po potrebi (delovanje črpalk, ventilov idr.).

Vsi skupaj pa smo prišli do naslednjih ugotovitev:

Po najbolj grobih izračunih naj bi bile porabe na osebo kot sledi:

|  |  |  |
| --- | --- | --- |
| Mesec, leto | Poraba vode v m3 na osebo (groba ocena) | Poraba električne energije v kWh na osebo ( zelo groba ocena) |
| November, 2014 | 0.36 | 3264 |
| December, 2014 | 0.38 | 3935 |
| Januar, 2015 | 0.4 | 3782 |
| Februar, 2015 | 0.48 | 4136 |
| Marec, 2015 | 0.46 | 4563 |

* za bolj natančno opredelitev stvarnega prihranka vode bi morali verjetno podatke odčitavati pogosteje (npr. enkrat tedensko, še najbolj realno pa enkrat dnevno in jih sproti preračunavati na osebo), saj se število oseb, ki porabljajo vodo dnevno spreminja. Vendar tako pogosto odčitavanje podatkov otežkoča lokacija števca (pod litoželeznim pokrovom na dvorišču šole).
* za bolj natančno opredelitev stvarnega prihranka električne energije bi morali tudi energetsko porabo odčitavati enkrat dnevno ter sproti upoštevati dodatne dejavnosti na šoli (tehnične dneve, povečan obseg dela na strojih z veliko porabo ipd). Nekako (verjetno na m3 predelanega lesa) bi morali opredeliti tudi vpliv odsesovalnih naprav in silosa za prah.

Poročilu prilagamo:

* vsebino (PPT predstavitev) na EKOdnevu izvedenega predavanja o ogljičnem odtisu
* fotografije s predavanja in obvestil o negovanju odnosa do okolja.